**Lillestrøm kommune**

 Ordfører og varaordfører

 Gruppeleder H, FrP, AP, V, SP, FrP, KrF, SV, FR, PP, MDG og Rødt

Kopi:

Politisk sekretariat
Kommunedirektør - Trine Myrvold Wikstrøm

Direktør oppvekst – Dagfinn Cock
Direktør kultur, miljø og samfunn - Lene Mürer
Kommunalsjef Kultur – Anne-Berit Haavind

Kommunalsjef Eiendom – Vidar Almsten

Avdelingsleder Friluftsliv og idrett - Håvard Ellingsen

 Lillestrøm, 02.11.2023

### **INNSPILL TIL K-SAK 28/23 – Rom- og funksjonsprogram og arealprogram for skoler i Lillestrøm kommune**

Idrettsrådet ber de politiske partiene opprettholde vedtaket om **det bør minimum bygges 1 baners flerbrukshall** ved utbygging av skoler. Idrettsrådet understøtter Kommunedirektørens vurderinger i saksfremlegget om at hallkapasiteten i kommunen ikke er tilfredsstillende, og at idrettshaller bør være standard ved skolebygg. I saksfremlegget står det videre:

*«Det ble nedsatt en* ***flerfaglig*** *arbeidsgruppe bestående av representanter fra oppvekst, eiendomsavdelingen, representant fra rektorgruppa, representant fra SFO lederne, samt hovedtillitsvalgt og verneombud».* **Idrettsrådet stiller seg undrende til at kommunalområde kultur (idrett og friluftsliv, barn og unge, kultur eller frivillighet)ikke er representert i arbeidsgruppen som står for 60% av brukstiden.**

**Temaplan for idrett, friluftsliv og fysisk aktivitet 2021-2024, vedtatt i kommunestyret 9. november 2020:**

***«Ved bygging av fremtidige skoler i Lillestrøm bør det ligge til grunn et prinsipp om at det minimum bygges 1 baners flerbrukshall****, i stedet for mindre kroppsøvingsenheter/gymsaler. Med dette menes spilleflate på 40x20 meter og 7 meter takhøyde. Frivilligheten har et behov for idrettshaller, og de står for 60% av brukstiden, mens skole står for 40%».*

Kommunedirektørens forslag legger opp til at man skal vurdere behovet for en flerbrukshall, men det vil utløse behov for økt bevilgning gjennom en egen politisk sak. Sak 43/23 – Haugtun ny spesialskole er et eksempel på at administrasjonen foreslår gymsal uten videre vurderinger om behovet for flerbrukshall når gymsal er standard ved bygging av skoler.

Slorahallen på Strømmen er en av kommunens frittstående idrettshaller, og elevene ved Bråtejordet og Sagdalen skole benytter Slorahallen daglig til kroppsøving som følge av at gymsalen ikke tilfredsstiller skolens behov. Den samme praksis gjelder for elever ved Kjeller skole som benytter seg av Skedsmohallen til samme formål. Dette illustrerer at gymsaler ikke tilfredsstiller skolenes og idrettens behov, og kan derfor ikke anses som bærekraftige løsninger.

Vi ber derfor de politiske partiene innarbeide at prinsippet som er vedtatt i temaplanen for idrett, friluftsliv og fysisk aktivitet 2021-2024, og følger opp kommunens strategi for frivillighet som sier at «d*et skal gjøres enklere for barn og ungdom å benytte kommunale lokaler for aktivitet på kveldstid. Eksempelvis gjennom flerbruk av skoler og barnehager».*

**(Sign) (Sign)**

**Jarle Rogndokken Wendell Skottevik**

**Styreleder Daglig leder**